**Comunicat de presă**

Data: 05/10/2017

**Organizarea celui de-al nouălea eveniment de tip workshop privind implementarea proiectelor finanțate din Programul Operaţional Capacitate Administrativă (POCA) 2014-2020**

Autoritatea de Management pentru Programul Operaţional Capacitate Administrativă (AM POCA) derulează proiectul „***Sprijin pentru activitățile de publicitate, informare și comunicare ale AM POCA, cod SIPOCA 38***”. Una dintre activitățile majore ale acestui proiect a vizat organizarea **a 9 evenimente de tip workshop în București**, dedicate beneficiarilor şi potențialilor beneficiari ai acestui program operațional şi au avut ca scop dezbaterea unor teme alese privind elaborarea cererilor de finanțare și solicitarea finanțării la AM POCA, posibile situații și probleme privind implementarea (raportări către AM, depunerea cererii de rambursare, debite, nereguli, recuperări, etc.).

Al nouălea eveniment de tip workshop a avut loc în data de **5 octombrie 2017**, începând cu ora 9:00, în Sala de conferințe a Hotelului LevOR, București, cu participarea reprezentanților din conducerea AM POCA și a altor experți în implementarea și derularea proiectelor.

La eveniment au participat reprezentanți ai departamentelor/structurilor suport din cadrul **Ministerului Dezvoltării Regionale, Administraţiei Publice şi Fondurilor Europene.**

În cadrul acestui eveniment au fost prezentate aspecte cu privire la demararea și raportarea progresului proiectului, asistența AM POCA post contractare, monitorizarea și verificarea la fața locului, gestionarea resurselor financiare ale proiectului, planificarea și derularea achizițiilor publice, modificarea contractului de finanțare, informarea și publicitatea proiectului, precum și categoriile de nereguli şi metodele de detectare ale acestora în cadrul proiectelor.

**Acţiunea de astăzi a fost ultima din seria evenimentelor de tip workshop dedicate beneficiarilor și potențialilor beneficiari ai acestui program operațional.**

**Evenimentele, derulate în perioada 7 septembrie – 5 octombrie 2017 au avut ca scop furnizarea către beneficiarii și potențialii beneficiari POCA a unor informații complete, clare și actuale, în vederea implementării/elaborării unor viitoare proiecte de calitate. Participanţii au fost implicaţi activ, pe parcursul zilelor, la discuţii şi dezbateri, dar şi prin exerciţii de grup, ateliere de lucru, menite a susţine informaţiile teoretice din materialele realizate şi prezentate.**

**Evenimentele respective au făcut parte din activităţile de promovare a POCA şi au reprezentat un mijloc eficient de a transmite informaţiile şi datele relevante privind acest program operaţional către potențialii beneficiari și beneficiari, având un impact pozitiv şi care va asigura, în viitor, o absorbţie cât mai ridicată a fondurilor europene.**

Programul Operaţional Capacitate Administrativă beneficiază de o alocare financiară în valoare de **553,19 milioane euro** din Fondul Social European pentru perioada 2014 -2020.

Mai multe tipuri de beneficiari pot obține finanțare în cadrul programului: autorități și instituții publice centrale, autorități administrative autonome, ONG-uri, parteneri sociali, instituții de învățământ superior acreditate și de cercetare, Academia Română, autorități și instituții publice locale de la nivelul județelor și municipiilor, autorități și instituții publice locale beneficiare ITI (Investiţii teritoriale integrate), instituții din sistemul judiciar.